《题阎立本醉客图》
宋代·李彭

酒有何好工作病，颇怪斯人喜中圣。藏身曲糵胜岩幽，寄愁天上呼不醒。

春风吹开玉东西，月落参横斟酌之。吐茵脱帽有妙理，眩朱成碧浑忘归。

右相丹青果驰誉，幻药调成疑笑语。便觉微绡古意生，似闻醉眠卿可去。

半生忧患复萧条，瓮中肥遁何须邀。一樽桑落对公等，尽解平时藜苋嘲。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。